
AVIZ

asupra Propunerii legislative privind modificarea Legii energiei electrice nr. 318/2003
Cu adresa nr. Pl- x 229 din 8 iunie 2005, Biroul Permanent, conform art. 89 şi 108  din Regulamentul Camerei Deputaţilor, republicat, a sesizat pentru examinare şi avizare Comisia pentru Buget, Finanţe şi Bănci cu Propunerea legislativa privind modificarea Legii energiei electrice nr. 318/2003.
Camera Deputaţilor este Cameră Decizională. Senatul, în şedinţa din data de 6 iunie 2005, a respins această propunere legislativă.

Potrivit prevederilor art.60 din Regulamentul Camerei Deputaţilor, Comisia a dezbătut propunerea legislativă menţionată mai sus, în şedinţa din data de 28 iunie 2005.

Membrii comisiei, au examinat propunerea legislativă luând în considerare punctul de vedere al Guvernului transmis cu adresa nr.181/18.05.2005, prin care nu susţine acest act normativ precum şi avizul consiliului Legislativ.

In urma dezbaterilor, Comisia, cu unanimitate de voturi, a hotărât respingerea.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş

